शिक्षक प्रतिनिधियों ने लिया बेटी बचाओ अभियान को सशक्त बनाने का संकल्प
सार्वदेशिकआर्य युवक परिषद एवं स्वामी इंद्रवेश फाउंडेशन के ओर से आयोजित 11 दिवसीय बेटी बचाओ चतुर्वेद पारायण महायज्ञ के चौथे दिन रविवार को प्रदेश के 16 जिलों के शिक्षक प्रतिनिधियों ने यज्ञ में आहुति डाली। साथ ही बेटी बचाओ अभियान को और सशक्त करने का संकल्प लिया। शिक्षक राष्ट्र के नवनिर्माण में अहम भूमिका निभा सकता है। इस अवसर पर सार्वदेशिक आर्य परिषद हरियाणा के प्रधान दीक्षेंद्र आर्य ने कहा कि संस्कार निर्माण की प्राथमिक पाठशाला मां बाप के बाद शिक्षक के हाथ में होती है। यह शिक्षक पर निर्भर करता है कि वह समाज को कैसा नागरिक बनाकर देता है। राष्ट्रीय अवॉर्ड से सम्मानित राजेश वशिष्ठ ने बच्चों को शिक्षा के साथ संस्कारित करने पर भी जोर दिया। कहा कि संस्कारवान विद्यार्थी समाज के नवनिर्माण में सक्रिय योगदान देता है। मौलिक अध्यापक संघ हरियाणा के महासचिव अशोक खटकड़ ने कहा कि शिक्षक को अपनी जिम्मेदारी को और ज्यादा समर्पण के साथ निभाने की आवश्यकता है। परिषद के प्रांतीय कार्यकारी प्रधान सज्जन राठी ने कहा कि शिक्षकों के साथ मिलकर कन्या भ्रूण हत्या नशाखोरी के विरुद्ध जागरुकता का कार्य अब तेज किया जाएगा। संचालन प्रदीप कुमार ने किया।
13 अप्रैल को कार्य योजना को देंगे मूर्त रूप
13अप्रैल को जलियांवाला बाग की 98वीं बरसी के अवसर पर आगामी कार्यक्रम आयोजित किया जाएगा, जिसने अभियान की तैयारियों और उसकी कार्य योजना को मूर्त रूप देंगे। यह जानकारी सार्वदेशिक आर्य परिषद हरियाणा के प्रधान दीक्षेंद्र आर्य ने दी।
50 शिक्षकों को किया सम्मानित
इसअवसर पर सभी शिक्षकों से सामूहिक आहुति डालकर संकल्प भी लिया। टीम शिक्षा दीक्षा के सदस्यों ने प्रिंसिपल स्वीटी भारती के नेतृत्व में सुदर्शन पूनिया, मनोज लकड़ा, हरपाल आर्य, सतीश नरूला आदि ने उपस्थित होकर बेटी बचाओ अभियान को अपना समर्थन दिया। यज्ञ के ब्रह्मा स्वामी चंद्रवेश, स्वामी ब्रह्मानंद, आजाद सिंह, प्रवेश आर्या, पूनम आर्या, सज्जन राठी, राजेश वशिष्ठ, देवेंद्र सहारण, ऋषिराज शास्त्री, सौरभ भारद्वाज, डॉ. नरेश गौतम, डॉ. विवेकानंद, प्रदीप कुमार, सुरेंद्र सिंह, पाणिनि आर्य, बबरुभान अहलावत, सविता, सुषमा, सुनीता, देवेंद्र स्वदेशी, रामराज कादयान, कृष्णा,चंद्रप्रभा, प्रदीप शास्त्री, जवाहर सिंह, रामफल कुंडू, राजेंद्र सिंह, सत्यवीर सिंह सहित 50 शिक्षकों काे स्मृति चिह्न प्रशस्ति पत्र देकर सम्मानित किया।
रोहतक. कन्याभ्रूण हत्या रोकने के अभियान के लिए विचार विमर्श करते पदाधिकारी।
hin_Deva hin_Deva hin_Deva hin_Deva hin_Deva awa_Deva hin_Deva